সহিফা হাম্মাম ইবনে মুনাব্বিহ

সহিফা হাম্মাম ইবনে মুনাব্বিহ () একটি হাদীস সংকলন, যা হযরত আবু হুরায়রা রাদিয়াল্লাহু আনহু এর ছাত্র হাম্মাম ইবনে মুনাব্বিহ সংকলন করেন। তিনি ওহাব ইবনে মুনাব্বিহ এর ভাই ছিলেন। ঠিক কত সালে তিনি এই হাদিস গ্রন্থ সংকলন করেন জানা না গেলেও আবু হুরায়রা রাদিআল্লাহু আনহু এর মৃত্যুর আগে সংকলন করেন বলেই আলেমদের গবেষণা। সেই হিসেবে হাদিস গ্রন্থটি হিজরী ৫৮ সালের আগেই সংকলিত। এটি হাদিসের সবচেয়ে প্রাচীন টিকে থাকা সংগ্রহ।G. H. A. Juynboll, Encyclopedia of canonical ḥadīth, Leiden 2007, 29. এটি বিভিন্ন পাণ্ডুলিপি সংগ্রহে বিদ্যমান এবং এর মুদ্রিত সংস্করণ খুবই সহজলভ্য।R. Marston Speight, ‘A Look at Variant Readings in the Hadith’, Der Islam, 2000, 77, 169

বর্ণনা
এর সংকলনকারী অষ্টম শতাব্দী এর একজন হাম্মাম ইবনে মুনাব্বিহ। এটি পরে বিংশ শতাব্দীতে মুহাম্মাদ হামিদুল্লাহ তাহকীক করে প্রকাশ করেন। এই বইয়ের দুইটি কপি; একটি পাওয়া যায় দামেস্ক এর গ্রন্থাগার এবং অন্যটি বার্লিনের একটি গ্রন্থাগারে। ড.হামিদুল্লাহ এই দুটি পাণ্ডুলিপি সামনে রেখে সম্পাদনা করেন। 
শুরুতে একটি বিস্তৃত ভূমিকাও লেখেন যা যেমন তথ্যবহুল, তেমনি প্রাঞ্জল । তিনি আরবীর সাথে সাথে উর্দু ও ফরাসি ভাষাতেও এই সহিফা হাম্মাম ইবন মুহাব্বিহ প্রকাশ করেন।https://archive.org/details/Sahifah-asSahifaTulSahiha--sahifaHammanIbnMunnabbih.p এতে মোট ১৩৮টি হাদিস আছে।

 উৎস 
আহমাদ বিন হাম্বাল (রহ.) তাঁর মুসনাদে এই সহিফা অন্তর্ভুক্ত করেছেন। আর. মারস্টন স্পাইট একই হাদিসের ভিন্ন সংস্করণ, যেগুলো এই মুসনাদ, বুখারি এবং মুসলিমে পাওয়া যায়, সেগুলোর মাঝে তুলনা করেছেন।

 সংস্করণ 

 সহিফা হাম্মাম ইবনে মুনাব্বিহ. ১ম সংস্করণ, সম্পাদনা করেছেন রিফআত ফাওজি আবদ আল-মুত্তালিব. কায়রো: মাকতাবাত আল-খাঞ্জি. (১৯৮৫)

আরও দেখুন
মুয়াত্তা ইমাম মালিক

তথ্যসূত্র

বিষয়শ্রেণী:হাদিস
বিষয়শ্রেণী:সুন্নি সাহিত্য
বিষয়শ্রেণী:সুন্নি হাদিস সংকলন
বিষয়শ্রেণী:৮ম শতাব্দীর আরবি ভাষার বই